ມຽນມາໃຊ້ນັກໂທດ ເປັນຄົນແບກຫາບເຄື່ອງ ຢູ່ແນວໜ້າ
ມີລາຍງານວ່າ ກອງທັບມຽນມາ ໄດ້ໃຊ້ ພວກນັກໂທດ ເປັນຄົນແບກຫາບເຄື່ອງ ໃນເຂດແນວໜ້າ.
ບັນດາກຸ່ມປົກປ້ອງສິດທິມະນຸດກ່າວຫາກອງທັບມຽນມາວ່າ ໃຊ້ພວກນັກໂທດເປັນຄົນແບກ ຫາບເຄື່ອງຢູ່ໃນເຂດແນວໜ້າ ໃນບັນຫາຂັດແຍ້ງກັບກຳລັງປະກອບອາວຸດຊົນເຜົ່ານັ້ນ ກຸ່ມປົກປ້ອງສິດທິມະນຸດ Human Rights Watch ທີ່ມີສຳນັກງານໃນສະຫະລັດ ແລະ ກຸ່ມປົກປ້ອງສິດທິມະນຸດຂອງເຜົ່າກະຫຼ່ຽງທີ່ມີສຳນັກງານໃນມຽນມາໄດ້ອອກລາຍງານຮ່ວມ ສະບັບນຶ່ງໃນວັນພຸດມື້ນີ້ທີ່ໃຫ້ລາຍລະອຽດກ່ຽວກັບການກ່າວຫາໃນການລ່ວງລະເມີດຕ່າງໆ ທີ່ພວກເຂົາເຈົ້າເວົ້າວ່າ ເປັນອາດຊະຍາກຳສົງຄາມນັ້ນ ລາຍງານສະບັບນີ້ແມ່ນອີງຕາມການສຳພາດກັບອະດີດພວກຄົນງານແບກຫາບເຄື່ອງ 58 ຄົນທີ່ພາກັນຫຼົບໜີການປະຕິບັດງານຂອງພວກທະຫານຢູ່ໃນເຂດກະຫຼ່ຽງແລະເຂດ Pegu ໃນລະຫວ່າງປີ 2010 ຫາ 2011 ນີ້ ພວກຜູ້ຊາຍຈຸນີ້ໄດ້ເວົ້າເຖິງການກໍ່ໂທດກຳຕ່າງໆຂອງກອງທັບມຽນມາໂດຍກ່າວ ວ່າພວກ ຕົນໄດ້ຮູ້ເຫັນເປັນພະຍານ ໃນການປະຫານຊີວິດ ແບບຮວບຮັດຕັດຕອນ ການທໍລະມານ ແລະການທຸບຕີ ນອກນັ້ນແລ້ວເຂົາເຈົ້າຍັງເວົ້າວ່າພວກນັກໂທດໄດ້ຖືກໃຊ້ເປັນເຄື່ອງກຳບັງ ເວລາບີບຄະນວນລະເບີດຝັງດິນ ແລະປົກປ້ອງພວກທະຫານຈາກການຍິງໂຈມຕີຂອງຝ່າຍ ສະຕູ ພວກນັກໂທດເຫຼົ່ານີ້ເວົ້າວ່າ ພວກເຂົາເຈົ້າບໍ່ໄດ້ຮັບການປິ່ນປົວພະຍາບານໃດໆແລະກໍບໍ່ ໄດ້ຮັບອາຫານແລະນໍ້າດື່ມພຽງພໍ